നവോമി അക്കി

നവോമി സാറ അക്കി ഒരു ഇംഗ്ലീഷ് നടിയാണ്.  അവർ നവംബർ 2, 1992ൽ ഇംഗ്ലണ്ടിൽ ജനിച്ചു. നവോമി 2015-ലെ ഡോക്ടർ ഹൂ എന്ന ടെലിവിഷൻ പരമ്പരയിൽ, ജെൻ എന്ന കഥാപാത്രമായാണ് അരങ്ങേറ്റം കുറിച്ചത്. മറ്റൊരു ടെലിവിഷൻ പരമ്പരയായ ദി എൻഡ് ഓഫ് ദി എഫ്***യിംഗ് വേൾഡിലെ ബോണി എന്ന കഥാപാത്രത്തിന് മികച്ച സഹനടിക്കുള്ള  2020-ലെ ബ്രിട്ടീഷ് അക്കാദമി ടെലിവിഷൻ അവാർഡ് ലഭിച്ചു. 2022-ൽ, അമേരിക്കൻ പോപ്പ് ഐക്കൺ, ഗായിക വിറ്റ്നി ഹ്യൂസ്റ്റണിന്റെ ജീവിതകഥ പറഞ്ഞ വിറ്റ്‌നി ഹ്യൂസ്റ്റൺ: ഐ വാനാ ഡാൻസ് വിത്ത് സംബഡി എന്ന ചിത്രത്തിൾ പ്രധാന കഥാപാത്രത്തെ അവതരിപ്പിച്ചതിന് നിരൂപക പ്രശംസയും, ബ്രിട്ടീഷ് അക്കാദമി ഫിലിം അവാർഡ്‌സിൽ നോമിനേഷനും നേടി. 

 ആദ്യകാല ജീവിതം 
നവോമി അക്കി, 1992 നവംബർ 2 ന്  ലണ്ടനിലെ വാൾതാംസ്റ്റോവിൽ  ഗ്രനേഡയിൽ നിന്നുള്ള രണ്ടാം തലമുറ കുടിയേറ്റക്കാരുടെ മകളായി ജനിച്ചു.  അവളുടെ അച്ഛൻ ട്രാൻസ്പോർട്ട് ഫോർ ലണ്ടൻ ജീവനക്കാരനായിരുന്നു, അമ്മ നാഷണൽ ഹെൽത്ത് സർവീസിൽ ജോലി ചെയ്തിരുന്നു.  മൂന്ന് മക്കളിൽ ഇളയവളായ അവൾക്ക് ഒരു മൂത്ത സഹോദരനും സഹോദരിയുമുണ്ട്.  പെൺകുട്ടികൾക്കായുള്ള വാൾതാംസ്റ്റോയിലെ സ്കൂളിൽ നിന്നും പ്രാധമിക വിദ്യാഭ്യാസം നേടി. 

നവൊമിക്ക് 11 വയസ്സുള്ളപ്പോൾ, സ്കൂളിലെ ഒരു തിരുപ്പിറനാടകത്തിൽ, ഗബ്രിയേൽ മാലാഖയെ അവതരിപ്പിച്ചു.  സ്കൂൾ കാലത്തിനുശേഷം റോയൽ സെൻട്രൽ സ്കൂൾ ഓഫ് സ്പീച്ച് ആൻഡ് ഡ്രാമയിൽ പഠിച്ചു, 2012 ൽ ബിരുദം നേടി  

 തൊഴിൽ 
നവൊമിയുടെ പ്രകടനങ്ങളിൽ പ്രധാനമായി ശ്രദ്ധ നേടിയത് ലേഡി മാക്ബത്ത് (2016) എന്ന ചിത്രത്തിലെ  വേഷമായിരുന്നു . അതിലെ അഭിനയത്തിന് 2017-ൽ ഏറ്റവും മികച്ച പുതുമുഖ നടിക്കുള്ള ബ്രിട്ടീഷ് ഇൻഡിപെൻഡൻ്റ് ഫിലിം അവാർഡ് നേടി. അവർ പിന്നീട് ഇദ്രിസ് എൽബയുടെ ആദ്യ സംവിധായക ചിത്രമായ യാർഡി (2018), സ്റ്റാർ വാർസ്: ദി റൈസ് ഓഫ് സ്കൈവാക്കർ (2019) എന്നിവയിൽ അഭിനയിച്ചു  നെറ്റ്ഫ്ലിക്‌സിൻ്റെ ബ്ലാക്ക് കോമഡി സീരീസായ ദി എൻഡ് ഓഫ് ദി എഫ്***യിംഗ് വേൾഡിൻ്റെ രണ്ടാം സീസണിൾ അവർ ബോണി എന്ന കഥാപാത്രത്തെ അവതരിപ്പിച്ചു.  സ്റ്റീവ് മക്വീൻ സംവിധാനം ചെയ്ത ആന്തോളജി ചലചിത്ര സീരീസായ സ്മോൾ ആക്സിലെ ഒരു ഭാഗത്തിലും അഭിനയിച്ചു. ഒരു മണിക്കൂർ ദൈർഘ്യമുള്ള ഈ ഭാഗത്തിൽ(എഡ്യൂക്കേഷൻ) ഒരു സ്കൂൾ ഇൻസ്പെക്ടറുടെ വേഷവമാണ് അവർ അവതരിപ്പിച്ചത്.

നവൊമി, 2022-ലെ വിറ്റ്‌നി ഹൂസ്റ്റൺ: ഐ വാനാ ഡാൻസ് വിത്ത് സംബഡി എന്ന ജീവചരിത്ര സിനിമയിൽ അമേരിക്കൻ ഗായിക വിറ്റ്‌നി ഹൂസ്റ്റണിനെ അവതരിപ്പിച്ചു. ഈ സിനിമ സമ്മിശ്ര നിരൂപണങ്ങൾ നേടിയെങ്കിലും അക്കിയുടെ പ്രകടനത്തിന് വ്യാപകമായ പ്രശംസ ലഭിച്ചു . ഹോളിവുഡ് റിപ്പോർട്ടർ പത്രം നവോമിയുടെ പ്രകടനത്തെ പ്രശംസിക്കുകയും, അതോടൊപ്പം അവർ ഒരു "കഴിവുള്ള ഗായികയും" കൂടി ആണെന്നു അഭിപ്രായപ്പെട്ടു.

 വരാനിരിക്കുന്ന പദ്ധതികൾ 
സോയി ക്രാവിറ്റ്‌സിൻ്റെ ആദ്യ സംവിധാന സംരംഭമായ പുസ്സി ഐലൻഡ് എന്ന ചിത്രത്തിൽ നവൊമി അഭിനയിക്കുന്നു. ചാന്നിങ് ടാറ്റം ഇതിൽ മറ്റൊരു പ്രധാന വേഷത്തിൽ അഭിനയിക്കുന്നു. അതോടൊപ്പം എഡ്വേർഡ് ആഷ്ടൻ്റെ സയൻസ് ഫിക്ഷൻ നോവലിനെ അടിസ്ഥാനമാക്കി ബോംഗ് ജൂൺ-ഹോയുടെ മിക്കി 17 ലും നവൊമി അഭിനയിച്ച് വരുന്നു. ഇതിൽ മാർക്ക് റഫലോ, റോബർട്ട് പാറ്റിൻസൺ, ടോണി കോളെറ്റ് എന്നിവരോടൊപ്പമാണ് നവൊമി അഭിനയിക്കുന്നത്. 

 അഭിനയിച്ച സിനിമകൾ 
ഇതുവരെ പുറത്തിറങ്ങിയിട്ടില്ലാത്ത ചലച്ചിത്രങ്ങളെ സൂചിപ്പിക്കുന്നു

 ചലച്ചിത്രങ്ങൾ 
വർഷം തലക്കെട്ട് പങ്ക് കുറിപ്പുകൾ 2015ഐ യൂസ്ഡ് റ്റു ബി ഫേമസ് ആമ്പർ ഷോർട്ട് ഫിലിം 2016 ലേഡി മാക്ബെത്ത് അന്ന 2018 യാർഡി മോനാ 2019ദി കറപ്റ്റഡ്ഗ്രേസ് സ്റ്റാർ വാർസ്: ദി റൈസ് ഓഫ് സ്കൈവാക്കർ ജന്ന 2021 ദി സ്കോർ ഗ്ലോറിയ 2022 വിറ്റ്‌നി ഹൂസ്റ്റൺ: ഐ വാനാ ഡാൻസ് വിത്ത് സംബഡി വിറ്റ്നി ഹൂസ്റ്റൺ 2024 ബ്ലിങ്ക്  ട്വൈസ്  ഫ്രിദ പോസ്റ്റ്-പ്രൊഡക്ഷൻ 2025 മിക്കി 17  നഷാ അദ്ജയ പോസ്റ്റ്-പ്രൊഡക്ഷൻ

 അവലംബം 

 പുറത്തേയ്ക്കുള്ള കണ്ണികൾ 



വർഗ്ഗം:ജീവിച്ചിരിക്കുന്നവർ
വർഗ്ഗം:1992-ൽ ജനിച്ചവർ
വർഗ്ഗം:നടിമാർ